
ГОДИШЕН ДОКЛАД НА ГЕНЕРАЛНИЯ СЕКРЕТАР НА НАТО ЗА 2019
Йордан Божилов
[bookmark: _GoBack]
Тази седмица Генералният секретар на НАТО Ейнс Столтенберг представи годишния си доклад за 2019 година. Пълния текст може да бъде прочетен на https://www.nato.int/nato_static_fl2014/assets/pdf/2020/3/pdf_publications/sgar19-en.pdf#page=8
Някои данни от доклада правят впечатление. През 2014 г. на срещата на върха на НАТО в Уелс страните-членки на НАТО си поставиха за цел да повишат своите отбранителни способности и да направят разпределението на тежестите в рамките на Алианса по-справедливо. Сред поетите ангажименти, всички страни трябва да разходват за отбрана поне 2% от Брутния  вътрешен продукт. България е приела план, според който разходите за отбрана плавно ще се повишават за да достигнат 2% през 2024 година. Държавите са приели също, че за да се създават реални отбранителни способности, поне 20% от годишните разходи за отбрана трябва да са за ново оборудване, изследвания и развитие.
Как изглеждат числата през 2019 година?  
Разходи за отбрана през 2019 година като дял от общия Брутен вътрешен продукт БВП  (приравнено към цени от 2015 и съответните обменни курсове)
Държави, изпълняващи ангажиментите за 2% за отбрана от БВП:
САЩ (3.42) България (3.25) Гърция (2.28)  Великобритания (2.14) Естония (2.14)  Румъния (2.04) Литва (2.03) Латвия (2.01) Полша  (2.00)
---------------------------------------------------------------
Държави, които не достигат 2% и държави с най-малки разходи за отбрана по отношение към размера на БВП:
Турция (1.89) Франция (1.84) Германия (1.38) Италия (1.22) Словения (1.04) Унгария (1.21) Чешка Република (1.19) Белгия (0.93) Испания (0.92)  Люксембург (0.56)
От горните данни се вижда, че само девет държави изпълняват поетите от самите тях задължения за достигане на определен процент от БВП за отбрана. Сред тях е и България, която се нарежда на второ място в Съюза след САЩ. Този висок процент е свързан единствено със сключения договор за придобиване на нов многоцелеви самолет и плащането на цялата сума наведнъж през 2019 година. Като се отчитат плановете на Министерството на отбраната по отношение на другите проекти за модернизация, а и очакваната финансова и икономическа криза вследствие на COVID19, може да предположи, че процентът за отбрана рязко ще спадне през настоящата година. По всяка вероятност и през идните години той няма да се повиши съществено. 
Няколко факта правят впечатление от сравнението на данните за 2014 и 2019 година за бюджетите на всичките страни-членки на НАТО. Първо, повечето държави увеличават разходите си за отбрана като процент от БВП. Единствено изключение правят САЩ, Хърватия, Албания и Белгия, като и четирите страни имат минимално намаляване. Всички останали държави вдигат този процент, като най-рязко това е за България. Други държави, които сериозно повишават процентните разходи за отбрана през 2019 година по сравнение с 2014 са Румъния, Литва, Латвия и Словашката република. Специално следва да се отбележи, че към 2019 година Литва, Латвия, Естония, Полша и Румъния са достигнали и надхвърлили 2% за отбрана, като израз на оценката им за заплахата за своята собствена сигурност, свързана с агресията на Русия в Грузия и Украйна. 
Второ, засега само 9 държави от общо 30 страни-членки заделят 2% от БВП за отбрана. Както бе отбелязано по-горе, България със сигурност ще изпадне от тази група през настоящата година. Други държави заявяват, че не планират да достигнат целта от 2%, а някои са откровено много под него, както се вижда от данните по-горе. Това ще продължи да създава напрежение между европейските страни-членки на НАТО и САЩ. Президентът на САЩ нееднократно е заявявал, че европейците трябва да инвестират повече във военните си способности и този въпрос ще продължи да генерира напрежение в Алианса. От прогнозите, идващи от САЩ, може да се очаква, че Доналд Тръмп ще спечели втори мандат на президентските избори и проблемът с разходите за отбрана ще стои с още по-голяма острота в рамките на НАТО. 
Трето, ако не се гледа единствено процентното разпределение на бюджетите за отбрана, а се оценят бюджетите в реалните им стойности, то ще се види, че въпреки сериозните проценти за някои държави, зад тях не стоят значителни реални финансови ресурси. Това е така, защото бюджетите на много от европейските страни-членки са значително по-малки от американския бюджет, а и между самите европейски съюзници има съществени разлики в бюджетите като реално измерение. Това също поражда сериозни дисбаланси в придобиваните военни способности.

Нека погледнем едно друго измерение на бюджетите, но тяхното вътрешно разпределение, или иначе казано, за какво държавите харчат парите за отбрана.  Както отбелязахме по-горе, договорената цел е държавите да инвестират поне 20% от отбранителните си бюджети за ново оборудване и технологии. Ако се погледне статистиката по-долу, ще се види, че ситуацията е по-добра от другата цел за 2% от БВП за отбрана, тъй като цели 16 държави разходват над 20% от военните си бюджети за ново въоръжение. В тази статистика България е на първо място, отново с оглед на придобиването на нови самолети. 

Разходи за военно оборудване като дял от бюджета за отбрана (приравнено към цени от 2015 и съответните обменни курсове)
България (59.0) Люксембург (45.1) Словашка Република (41.7) Турция (38.6) Литва (30.0) Норвегия (29.3) САЩ (27.5) Румъния (25.7) 
Германия (16.6) Черна гора (14.2) Канада (13.3) Гърция (12.3)  Белгия (10.8) Словения (7.6) Хърватия (6.7)

Погледът върху статистиката за всички държави-членки показва, че по сравнение с 2014 година всичките, с изключение на Естония и Албания, са повишили процентните разходи за ново въоръжение. Това е положителен факт, тъй като това означава, че способностите на НАТО реално се развиват. Тази тенденция трябва да се запази в бъдеще, тъй като НАТО няма собсттвена армия и отбранителните способности на Аианса пряко зависят от отбранителните способнасти на всяка една  държава-членка. В това направление, все пак има каво още да се желае, тъй като по-голямата част от бюджетите е за издръжка на личен състав, поддръжка на военната инфраструктура и наличното въоръжение. В някои държави от военните бюджети се изплащат и пенсиите на напусналите военнослужещи. 
Що се касае България, то тук ситуацията е двояка. От една страна, добре е че имаме среиозен ръст на инвестициите за ново въоръжние, но това е по-скоро си еднократен акт. За 2019 година процентът за ново въоръжение достига космическите 59%, докато през 2014 година и последващите години той е бил около 0.1%. Българката армия има сериозен проблем не само с относително малкия си бюджет за отбрана, но и с вътрешното му разпределение. Около 80% отиват за издръжката на личния състав, и почти цялата останала част - за поддръжка на старо въоръжение и инфраструктура. Много малко средства се изразходват за съвременни отбранителни средства. Абсолютно необходио е да се стремим да достигнем заветните 2% от БВП за отранителния бюджет, но и правилното му разпределение. Да не забравяме, че самото закупуване на ново въоръжение не води автоматично до повишаване на способностите. Необходима е поддръжка, постоянни учения и тренировки и т.н.

Две други таблици заслужават внимание и нашите анализи. Едната таблица е за сревнението в оценката на гражданите на страните-членки за ролята на НАТО. Средно 60% от хората считат, че членството в НАТО прави по-малко вероятна военна атака срещу тяхната държава. Съвсем не е странно, че най-голямо доверие в НАТО имат полящите и северните страни, които оценяват риска от Русия за своята сигурност като съществен. Най-малко американци и черногорци вярват в тезата, че членството в НАТО е гарант срещу външна атака. България е точно в средата, като 60% от българите считат, че членството ни в НАТО прави по-малко вероятно потенциално нападение срещу страната ни. Интересно е да се види и другага статистика, която показва къкав процент от гражданите застъпват обратното мнение. И тук ще видим, че България е сред шестте държави с най-висок процент хора, считащи, че членството на България в НАТО прави риска от атака срещу страната ни по-голям.
Интересно е и как се разпределят процентите на подкрепа на членството на отделнит държави в НАТО как биха гласували хората на референдум за оставане в НАТО. Най-голяма подкрепа за НАТО има в Албания и Полша, съответно 95% и 90%, докато във Франция, Исландия и Словения този процент е точно 50. В Бългаия 54% от хората биха гласували «ЗА» оставане в НАТО, докато 25% за напускане. За сравнение, средните проценти за всички държави-членки показва, че за оставане в НАТО биха гласували 64% от гражданите в отделните държави, а за напускане средният процент е 9.

Повече за задачите, мисиите и приоритетите на НАТО и какво е положението в отделните държави-членки можете да намерите в годишния доклад на Генералния секретар на НАТО на https://www.nato.int/nato_static_fl2014/assets/pdf/2020/3/pdf_publications/sgar19-en.pdf#page=8
